REPUBLIKA SRBIJA NARODNA SKUPŠTINA Odbor za pravosuđe, državnu upravu i lokalnu samoupravu 07 Broj: 120-3459/16

22. decembar 2016. godine

B e o g r a d

NARODNA SKUPŠTINA

Odbor za pravosuđe, državnu upravu i lokalnu samoupravu, na 11. sednici održanoj 22. decembra 2016. godine, razmotrio je Predlog zakona o izmenama i dopunama Zakona o sistemu plata zaposlenih u javnom sektoru (broj: 120-3459/16 od 19. decembra 2016. godine), koji je podnela Vlada, u načelu.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

IZVEŠTAJ

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o sistemu plata zaposlenih u javnom sektoru u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

REPUBLIKA SRBIJA NARODNA SKUPŠTINA Odbor za pravosuđe, državnu upravu i lokalnu samoupravu 07 Broj: 7-3210/16

22. decembar 2016. godine

B e o g r a d

NARODNA SKUPŠTINA

Odbor za pravosuđe, državnu upravu i lokalnu samoupravu, na 11. sednici održanoj 22. decembra 2016. godine, razmotrio je Predlog zakona o izmeni Zakona o uređenju sudova (broj: 7-3210/16 od 6. decembra 2016. godine), koji je podneo narodni poslanik dr Aleksandar Martinović, u načelu.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

IZVEŠTAJ

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmeni Zakona o uređenju sudova u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 02-3484/16

22. decembar 2016. godine

B e o g r a d

NARODNA SKUPŠTINA REPUBLIKE SRBIJE

 Odbor za prvosuđe, državnu upravu i lokalnu samoupravu, na 11. sednici održanoj 22. decembra 2016. godine, razmatrao je Listu kandidata za izbor člana Odbora Agencije za borbu protiv korupcije koju je podneo Odbor za administrativno-budžetska i mandatno-imunitetska pitanja (broj: 02-3484/16 od 21. decembra 2016. godine).

 Na osnovu čl. 51. Poslovnika Narodne skupštine, Odbor podnosi

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Odbor za administrativno-budžetska i mandatno-imunitetska pitanja Listu kandidata za izbor člana Odbora Agencije za borbu protiv korupcije utvrdio, kao ovlašćeni predlagač, u skladu sa članom 9. stav 2. tačka 1) i članom 12. stav 3. Zakona o Agenciji za borbu protiv korupcije.

 Odbor je odlučio da predloži Narodnoj skupštini da podnetu Listu kandidata za izbor člana Odbora Agencije za borbu protiv korupcije na kojoj su predloženi: Danica Marinković i Miodrag Skulić razmotri i odluku o izboru jednog člana Odbora Agencije za borbu protiv korupcije donese po hitnom postupku, u skladu sa članom 167. Poslovnika Narodne skupštine.

 Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

22. decembar 2016. godine

B e o g r a d

PREDSEDNIKU NARODNE SKUPŠTINE

 Odbor za pravosuđe, državnu upravu i lokalnu samoupravu, na 11. sednici održanoj 22. decembra 2016. godine, razmotrio je ostavku prof. dr Milana Škulića na funkciju člana Visokog saveta sudstva (broj 118-3452/16, od 19. decembra 2016. godine) i utvrdio Predlog odluke o prestanku funkcije člana Visokog saveta sudstva iz reda profesora pravnog fakultata.

 Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika predlagača određen je Petar Petrović, predsednik Odbora.

 PREDSEDNIK

 Petar Petrović

 P R E D L O G

 Na osnovu člana 39. stav 2. Zakona o Visokom savetu sudstva („Službeni glasnik RS“, br. 116/08, [101/10](http://we2.cekos.com/ce/faces/index.jsp%3F%26file%3Df78874%26action%3Dpropis%26path%3D07887401.html%26domen%3D0%26mark%3Dfalse%26query%3DZakon%2Bo%2BVisokom%2Bsavetu%2Bsudstva%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) i [88/11](http://we2.cekos.com/ce/faces/index.jsp%3F%26file%3Df84954%26action%3Dpropis%26path%3D08495401.html%26domen%3D0%26mark%3Dfalse%26query%3DZakon%2Bo%2BVisokom%2Bsavetu%2Bsudstva%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) i člana 8. stav 1. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na \_\_\_\_\_ sednici \_\_\_\_\_održanoj \_\_\_\_\_\_\_\_ 20\_\_. godine, donela je

O D L U K U

o prestanku funkcije člana Visokog saveta sudstva iz reda profesora pravnog fakulteta

I

Prof. dr Milanu Škuliću, članu Visokog saveta sudstva iz reda profesora pravnog fakulteta, prestaje funkcija dana 19. decembra 2016. godine, podnošenjem ostavke.

II

 Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ godine

NARODNA SKUPŠTINA REPUBLIKE SRBIJE

 PREDSEDNIK

 Maja Gojković

O b r a z l o ž e nj e

 Članom 39. stav 2. Zakona o Visokom savetu sudstva ("Sl. glasnik RS", br. 116/08, 101/10, 88/11 i 106/15) utvrđeno je da članu Visokog saveta sudstva prestaje funkcija, pored ostalog, i podnošenjem ostavke.

 Prof. dr Milan Škulić, član Visokog saveta sudstva iz reda profesora pravnog fakulteta, podneo je Narodnoj skupštini 19. decembra 2016. godine ostavku na funkciju člana (primljena pod 03 broj 118-3452/16, od 19. decembra 2016. godine).

 Odbor za pravosuđe, državnu upravu i lokalnu samoupravu je na 11. sednici, održanoj 22. decembra 2016. godine razmotrio navedenu ostavku i utvrdio Predlog odluke o prestanku funkcije člana Visokog saveta sudstva iz reda profesora pravnog fakulteta. S obzirom na to da je ostavka prof. dr Milana Škulića primljena u Narodnoj skupštini 19. decembra 2016. godine, predloženom odlukom se utvrđuje da je dan prestanka funkcije člana Visokog saveta sudstva iz reda profesora pravnog fakulteta 19. decembar 2016. godine.

 Odbor za pravosuđe, državnu upravu i lokalnu samoupravu je odlučio da predloži Narodnoj skupštini da se Predlog odluke o prestanku funkcije člana Visokog saveta sudstva iz reda profesora pravnih fakulteta razmatra po hitnom postupku, u skladu sa članom 167. Poslovnika Narodne skupštine, imajući u vidu da je potrebno što pre stvoriti uslove za pokretanje postupka predlaganja kandidata za izbor člana Visokog saveta sudstva iz reda profesora pravnog fakulteta, u skladu sa članom 40. stav 1. Zakona o Visokom savetu sudstva, kojim je predviđeno da je Visoki savet sudstva dužan da u roku od 15 dana donese odluku o pokretanju postupka predlaganja kandidata za izbor novog člana Visokog saveta sudstva, ako izbornom članu prestane mandat pre isteka vremena na koji je izabran.